CELEX: E2020C0007
Language: el
Date: 2020-02-11 00:00:00
Title: Απόφαση της Εποπτεύουσας Αρχής της ΕΖΕΣ αριθ. 7/20/COL της 11ης Φεβρουαρίου 2020 για τροποποίηση του εσωτερικού κανονισμού [2020/482]

2.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 102/16
            
         
      ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ
      αριθ. 7/20/COL
      της 11ης Φεβρουαρίου 2020
      για τροποποίηση του εσωτερικού κανονισμού [2020/482]
      Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ
      Εχοντας υπόψη τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, και ιδίως το άρθρο 13,
      Εκτιμώντας ότι ενδείκνυται να διευκρινιστούν ορισμένες πτυχές του εσωτερικού κανονισμού για να εξασφαλιστεί σαφέστερη οριοθέτηση μεταξύ των διαβουλεύσεων του Σώματος, οι οποίες είναι εμπιστευτικές σύμφωνα με το άρθρο 10, και των θεμάτων που καταγράφονται στα πρακτικά των συνεδριάσεων του Σώματος,
      ΑΠΟΦΑΣΙΖΕΙ:
      
                  1.
               
               
                  το άρθρο 9 του εσωτερικού κανονισμού τροποποιείται με τις ακόλουθες προσθήκες:
                  
                              α)
                           
                           
                              η φράση «της πρώτης συνεδρίασης κάθε μήνα που έπεται» προστίθεται στο τέλος της τελευταίας περιόδου του πρώτου εδαφίου·
                           
                        
                              β)
                           
                           
                              η περίοδος «Το σχέδιο ημερήσιας διάταξης είναι και παραμένει εμπιστευτικό.» προστίθεται μετά την πρώτη περίοδο του δεύτερου εδαφίου· και
                           
                        
                              γ)
                           
                           
                              η φράση «να αφαιρεί θέματα από το σχέδιο ημερήσιας διάταξης, ή» προστίθεται μετά το δεύτερο κόμμα στο τέταρτο εδάφιο του εν λόγω άρθρου.
                           
                        
            
                  2.
               
               
                  Το άρθρο 11 του εσωτερικού κανονισμού τροποποιείται με την προσθήκη, μετά το πρώτο εδάφιο, του ακόλουθου νέου εδαφίου:
                  «Τα πρακτικά βασίζονται στην ημερήσια διάταξη, όπως εγκρίθηκε κατά την έναρξη της συνεδρίασης, και καταγράφουν τις ουσιαστικές αποφάσεις που ελήφθησαν σε σχέση με τα θέματα της ημερήσιας διάταξης, δηλαδή κατά κανόνα εάν μια πρόταση έχει εγκριθεί, απορριφθεί ή αναβληθεί, καθώς και όλα τα θέματα που ελήφθησαν υπόψη.»
               
            
         Η παρούσα απόφαση παράγει αποτελέσματα από την έκδοσή της.
         Βρυξέλλες, 11 Φεβρουαρίου 2020.
         
            
               Για την Εποπτεύουσα Αρχή της ΕΖΕΣ,
            
            Bente ANGELL-HANSEN
            
               Ο Πρόεδρος
            
         
         
            Frank J. BÜCHEL
            
               Μέλος του Σώματος
            
         
         
            Högni KRISTJANSSON
            
               Μέλος του Σώματος
            
         
         
            Carsten ZATSCHLER
            
               Προσυπογράφων ως Διευθυντής Νομικών και Εκτελεστικών Υποθέσεων